पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. गुजरात के मुख्यमंत्री नरेंद मोदी देश के उच्च शिक्षण संस्थानों में अग्रणी जवाहरलाल नेहरू विश्वविद्यालय के छात्रों को जुलाई में संबोधित करेंगे। जेएनयू के सूत्र बताते हैं कि मोदी अगले माह के तीसरे सप्ताह में परिसर में छात्रों के बीच व्याख्यान देंगे।
इस पर कुलपति प्रो. एसके सोपोरी कहते हैं कि किसी भी राजनीतिक दल के नेताओं का यहां आकर अपनी पार्टी और देश के समसामयिक मुद्दों पर व्याख्यान देना, छात्रों के लिए स्वस्थ चिंतन का प्रतीक है। जेएनयू शुरू से ही इसकास्वागत करता आया है। जेएनयू की विशिष्टता भी इसी में है कि यहां देश के वरिष्ठ नेता छात्रों के बीच उनके बुलावे पर व्याख्यान देने आते हैं।
पीएचडी छात्रा और एबीवीपी जेएनयू इकाई की पूर्व उपाध्यक्ष गायत्री दीक्षित ने बताया कि अप्रैल माह में कैंपस के अंदर मोदी के पोस्टर लगाए गए थे। लेकिन बाद में यह तय हुआ कि मई और जून के दौरान छात्र गर्मियों की छुट्टी में घर चले जाते हैं। हमें 20-22 मई की तिथि में से कोई एक दिन चुनने के लिए कहा गया, लेकिन हमने उनके मुख्यमंत्री मोदी के निजी सचिव को बताया कि इस दौरान कैंपस में छात्र नहीं होंगे।
ऐसे में उनका यहां आना ठीक नहीं होगा। इसके बाद यह तय हुआ कि जुलाई माह में मोदीजी का व्याख्यान जेएनयू कैंपस में रखा जाएगा। लेकिन अब जुलाई के तीसरे सप्ताह में मुख्यमंत्री नरेंद्र मोदी का व्याख्यान तय माना जा रहा है। जो भी तारीख मोदी द्वारा तय होगी उसकी औपचारिक घोषणा कर दी जाएगी। एबीवीपी के प्रदेश मंत्री रोहित चहल ने कहा कि नरेंद्र मोदी डीयू के एसआरसीसी कॉलेज में जब व्याख्यान देने आए थे तो युवाओं के बीच काफी उत्साह देखने को मिला था।
क्योंकि उनकी सोच युवा केंद्रित है। इसलिए उन्हें जेएनयू में भी व्याख्यान के लिए आमंत्रित किया गया है। वहां के उच्चशिक्षित युवा भी उन्हें सुनना चाहते हैं। इसलिए पार्टी की ओर से उन्हें महत्वपूर्ण जिम्मेदारी सौंपी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn